**Ny app fra LIQUI MOLY**

Den raske veien til riktig olje

**Januar 2019 – Appen fra den tyske eksperten på olje og additiver LIQUI MOLY har fått en komplett makeover. LIQUI MOLY-appen, som angir hvilken motorolje som passer til et bestemt kjøretøy, kan lastes ned gratis på iOS- og Android-enheter.**

Kjerneelementet i den nye appen er oljeveiviseren. Ved ganske enkelt å legge inn merke, modell og motor, får du vite akkurat hvilken olje du bør velge. Oljen har i dag nemlig blitt en ytterst spesialisert, flytende reservedel som må passe nøyaktig til den aktuelle motoren. Å fylle feil olje er som å montere en reservedel som ikke passer, og kan føre til betydelige motorskader. Appen gir dessuten informasjon om hvilke andre driftsvæsker kjøretøyet trenger – for eksempel olje til girkasse og servostyring, samt bremse- og frostvæske.

Det finnes nå så mange oljespesifikasjoner at det bare er fagfolk som fortsatt har oversikt. «Appen er derfor en kjærkommen håndsrekning til de mange bilførerne som står rådville foran hyllemeter på hyllemeter med ulike oljer, eller som blar seg gjennom nettbutikken til fingeren blir sår», sier Harry Hartkorn, leder for applikasjonsteknikk hos LIQUI MOLY. «Proffene slipper på sin side usikkerhet rundt hvilke oljer de bør bruke på verkstedet eller anbefale til en kunde.»

I tillegg til å vise hvor det er mulig å kjøpe LIQUI MOLY, leverer appen bakgrunnskunnskap om oljer og additiver og gir informasjon om nyheter fra LIQUI MOLY. Den har kort sagt fått en grundig overhaling. Sammenlignet med forgjengerversjonen er den både slankere og mer brukervennlig. Den kan lastes ned gratis fra [Apple App Store](https://itunes.apple.com/de/app/liqui-moly/id1413705973) og [Google Play Store](https://play.google.com/store/apps/details?id=de.liquimoly.app) på norsk, svensk, finsk, engelsk, fransk, spansk, tysk, nederlandsk, portugisisk, russisk og italiensk.

**Om LIQUI MOLY**

LIQUI MOLYs unikt rikholdige bilkjemiske sortiment omfatter rundt 4000 produkter: motoroljer og additiver, fett og pastaer, sprayer og bilpleie, klebe- og tetningsmidler. LIQUI MOLY, som ble grunnlagt i 1957, utvikler og produserer utelukkende i Tyskland. Selskapet er der ubestridt markedsleder på additiver, og blir gang på gang stemt frem som beste oljemerke. Selskapets produkter forhandles i 120 land, og omsetningen i 2018 kom på 545 millioner euro.

**Kontaktinformasjon:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

peter.szarafinski@liqui-moly.de